CELEX: 31985R2310
Language: el
Date: 1985-08-12 00:00:00
Title: Κανονισμός (ΕΟΚ) αριθ. 2310/85 της Επιτροπής της 12ης Αυγούστου 1985 για τροποποίηση του κανονισμού (ΕΟΚ) αριθ. 2042/75 όσον αφορά το ποσό των εγγυήσεων για τα πιστοποιητικά εξαγωγής των πλιγουριών και σιμιγδαλιών σκληρού σίτου βάσης με προκαθορισμό της επιστροφής

Avis juridique important

|

31985R2310

Κανονισμός (ΕΟΚ) αριθ. 2310/85 της Επιτροπής της 12ης Αυγούστου 1985 για τροποποίηση του κανονισμού (ΕΟΚ) αριθ. 2042/75 όσον αφορά το ποσό των εγγυήσεων για τα πιστοποιητικά εξαγωγής των πλιγουριών και σιμιγδαλιών σκληρού σίτου βάσης με προκαθορισμό της επιστροφής  

Επίσημη Εφημερίδα αριθ. L 216 της 13/08/1985 σ. 0007 - 0007 Ισπανική ειδική έκδοση: Κεφάλαιο 03 τόμος 37 σ. 0013  Πορτογαλική ειδική έκδοση : Κεφάλαιο 03 τόμος 37 σ. 0013 

***** ΚΑΝΟΝΙΣΜΟΣ (ΕΟΚ) αριθ. 2310/85 ΤΗΣ ΕΠΙΤΡΟΠΗΣ  της 12ης Αυγούστου 1985  για τροποποίηση του κανονισμού (ΕΟΚ) αριθ. 2042/75 όσον αφορά το ποσό των εγγυήσεων για τα πιστοποιητικά εξαγωγής των πλιγουριών και σιμιγδαλιών σκληρού σίτου βάσης με προκαθορισμό της επιστροφής  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1018/84 (2), και ιδίως το άρθρο 12 παράγραφος 2,  Εκτιμώντας:  ότι το άρθρο 12 παράγραφος 1 στοιχείο γ) του κανονισμού (ΕΟΚ) αριθ. 2042/75 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2119/85 (4), καθορίζει το ποσό της εγγύησης για τα πιστοποιητικά που αφορούν τα προϊόντα τα οποία αναφέρονται στο άρθρο 1 του κανονισμού (ΕΟΚ) αριθ. 2727/75 ·  ότι τα ποσά αυτά είναι προς το παρόν πολύ χαμηλά για τις εξαγωγές των πλιγουριών και σιμιγδαλιών σκληρού σίτου δεδομένων των διακιμάνσεων των τιμών στην παγκόσμια αγορά, καθώς και των νομισματικών μεταβολών και της διάρκειας ισχύος των πιστοποιητικών εξαγωγής·  ότι είναι, λοιπόν, σκόπιμο να αυξηθούν τα ποσά των εγγυήσεων για τα πιστοποιητικά εξαγωγής των πλιγουριών και σιμιγδαλιών σκληρού σίτου με προκαθορισμό της επιστροφής· ότι πρέπει, ως εκ τούτου, να τροποποιηθεί ο κανονισμός (ΕΟΚ) αριθ. 2042/75·  ότι οι παρούσες διατάξεις δεν επηρεάζουν τα πιστοποιητικά εξαγωγής για τα οποία η αίτηση προκαθορισμού της επιστροφής υποβλήθηκε, πριν από την έναρξη ισχύος του παρόντος κανονισμού·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 12 παράγραφος 1 στοιχείο γ) του κανονισμού (ΕΟΚ) αριθ. 2042/75 αντικαθίσταται από το ακόλουθο κείμενο:  «γ) 24 ECU ανά τόνο για το προϊόν της διάκρισης 10.01 Β Ι του Κοινού Δασμολογίου, όταν πρόκειται για πιστοποιητικά εξαγωγής για τα οποία η επιστροφή καθορίζεται εκ των προτέρων·  12,09 ECU ανά τόνο για το προϊόν της διάκρισης 10.01 Β Ι του Κοινού Δασμολογίου, όταν πρόκειται για πιστοποιητικά εξαγωγής για τα οποία η εισφορά καθορίζεται εκ των προτέρων·  30 ECU ανά τόνο για το προϊόν της διάκρισης 11.02 Α Ι α) του Κοινού Δασμολογίου, όταν πρόκειται για πιστοποιητικά εξαγωγής για τα οποία η επιστροφή καθορίζεται εκ των προτέρων·  12,09 ανά τόνο για τα υπόλοιπα προϊόντα, που αναφέρονται στο άρθρο 1 στοιχεία α), β) και γ) του κανονισμού (ΕΟΚ) αριθ. 2727/75, όταν πρόκειται για πιστοποιητικά εξαγωγής για τα οποία η επιστροφή ή η εισφορά στην εξαγωγή καθορίζεται εκ των προτέρων.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 12 Αυγούστου 1985.  Για την Επιτροπή  Nikolas MOSAR  Μέλος της Επιτροπής  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 107 της 19. 4. 1984, σ. 1.  (3) ΕΕ αριθ. L 213 της 11. 8. 1975, σ. 5.  (4) ΕΕ αριθ. L 198 της 30. 7. 1985, σ. 18.